শুক্রবার কলকাতায় স্যামসাং ইন্ডিয়া-র কনজিউমার ইলেকট্রনিক্স ব্যবসার ডেপুটি জেনারেল ম্যানেজার মণীশ শর্মা বলেন, ‘প্রধানত দেশের গ্রামাঞ্চল, মফস্বল শহর ও প্রথমবারের ক্রেতারাই আধা-স্বয়ংক্রিয় বা সেমি-অটোমেটিক ওয়াশিং মেশিন কিনছেন। আর যেহেতু এখনও পর্যন্ত দেশের মোট জনসংখ্যার মাত্র ১২ শতাংশ ওয়াশিং মেশিন ব্যবহার করেন, তাই স্বাভাবিকভাবেই সেমি-অটোমেটিক ওয়াশিং মেশিনের বাজার বিরাট। তবে সেমি-অটোমেটিকের তুলনায় ফুল অটোমেটিক ওয়াশিং মেশিনের চাহিদা বাড়ছে তিন থেকে পাঁচ গুণ। এর কারণ, ওয়াশিং মেশিন ব্যবহারকারীরা দামি প্রিমিয়াম মডেল কেনার দিকে ঝুঁকছেন।’